[{"text_idx": "#000005", "text": "4. veebruaril saab 75-aastaseks Eesti vo\u0303rkpalli grand old lady Ellen Liik."}, {"text_idx": "#000006", "text": "Pa\u0308rnumaalt Va\u0308ndra la\u0308hedalt pa\u0308rit Ellen Liik on ise meenutanud, et pall oleks talle juba nagu su\u0308ndides kaasa antud. \u201cAlgkoolis hakkasin kehalise kasvatuse o\u0303petaja juhendamisel proovima ja juba keskkooli ajal, 1962. aastal, kutsuti mind otse noortekoondisse ma\u0308ngima,\u201d vahendab volley.ee Liigi so\u0303nu."}, {"text_idx": "#000007", "text": "Va\u0308ndra keskkooli lo\u0303petajatelt eeldati toone, et nad la\u0308hevad o\u0303ppima po\u0303llumajandust, ent krapsakas spordipiiga valis hoopis treenerielukutse Tartu Riiklikus U\u0308likoolis. \u201cOlin fu\u0308u\u0308siliselt va\u0308ga heas vormis paljuski ta\u0308nu ka kergejo\u0303ustikuharrastusele,\u201d so\u0303nab ta."}, {"text_idx": "#000008", "text": "Ma\u0308ngijana vo\u0303itis Ellen Liik TRU\u0308 naiskonna koosseisu Eesti meistrivo\u0303istlustelt (1964-1977) 5 kulda, 7 ho\u0303bedat ja 3 pronksi. Samal ajal kuulus juubilar ka No\u0303ukogude Liidu meistri- ja karikavo\u0303istlustel ma\u0308ngiva Eesti koondnaiskonna koosseisu."}, {"text_idx": "#000010", "text": "\u201cOlin alguses sellele TSIK-i minekule va\u0308ga vastu, sest tahtsin veel ise palli ma\u0308ngida,\u201d meenutab juubilar, kelle firmama\u0308rgiks ma\u0308ngijana olid kiired temporu\u0308nnakud vo\u0303rgu keskelt. Hiljem to\u0308o\u0308tas Ellen Liik ka Tallinna 9. keskkoolis kehalise kasvatuse o\u0303petajana ja Tallinna Kalinini rajooni LSK vo\u0303rkpallitreenerina. Va\u0308a\u0308rib ma\u0308rkimist, et pika vo\u0303rkpallikarja\u0308a\u0308ri jooksul on ta lausa 50 aastat ja\u0308rjest suutnud oma vo\u0303istkondade kaudu vo\u0303ita Eesti meistrivo\u0303istlustelt medaleid."}, {"text_idx": "#000011", "text": "Kaksku\u0308mmend aastat (1989-2009) to\u0308o\u0308tas Ellen Liik Tallinna U\u0308likooli (TLU\u0308) Terviseteaduse ja Spordi Instituudis Sporditeaduse ja treeningo\u0303petuse osakonna vo\u0303rkpalli lektorina. Viisteist aastat (1989 \u2013 2004) juhendas Ellen Liik TLU\u0308 vo\u0303rkpallinaiskonda. TLU\u0308 naiskond vo\u0303itis sel ajaperioodil 5 Eesti meistritiitlit, 3 ho\u0303bemedalit, 1 pronksmedali ja 2 karikat Eesti karikavo\u0303istlustelt. TLU\u0308 u\u0308lio\u0303pilasnaiskond tuli mitmekordseks vabariigi ko\u0303rgkoolide meistriks."}, {"text_idx": "#000012", "text": "1992. aastal krooniti TLU\u0308 naiskond taasiseseisvunud Eesti esimeseks meistriks. Aastail 1998-2011 viis Ellen Liik la\u0308bi Eesti kehalise kasvatuse o\u0303petajatele ja vo\u0303rkpallitreeneritele 17 seminari vo\u0303rkpallima\u0308ngu o\u0303petamisest."}, {"text_idx": "#000013", "text": "Ta on kirjutanud hulgaliselt vo\u0303rkpalliraamatuid, tuntuimatest 2003. aastal ilmunud \u201cVo\u0303rkpalllio\u0303pik\u201d ja 2005. aastal ilmunud \u201cPallikool.\u201d 2009. aastal lo\u0303petas Ellen Liik igapa\u0308evato\u0308o\u0308 Tallinna U\u0308likoolis ja ja\u0308i pensionile, mis aga sugugi ei ta\u0308henda, et ta vo\u0303rkpalli juurest eemale oleks ja\u0308a\u0308nud."}, {"text_idx": "#000014", "text": "Seitse aastat juhendas ta treenerina Peetri VK naiskonda ja alates 2014. aastast o\u0303petab ta Rae Spordikooli treenerina Peetri kooli lapsi. Lisaks ma\u0308ngib ise kaasa veteranide Eesti meistrivo\u0303istlustel ja karikavo\u0303istlustel."}, {"text_idx": "#000015", "text": "Ellen Liigi so\u0303nul on tema pikaealise vo\u0303rkpalliteekonna saladuseks armastus ala vastu. Ja muidugi pidev oma fu\u0308u\u0308sise eest hoolitsemine. Juubilar ja\u0308lgib ka praegu vo\u0303rkpalli ka\u0308eka\u0308iku ja jo\u0303udumo\u0308o\u0308da ku\u0308lastab ka rahvusvahelisi tiitlivo\u0303istlusi. \u201cMinu lemmikuteks on Matt Anderson ja Giba,\u201d tunnistab ta."}, {"text_idx": "#000017", "text": "Vabal ajal meeldib teenekale vo\u0303rkpallitreenerile lo\u0303o\u0303gastuda bridz\u030ci ma\u0308ngides ja aias nokitsedes. Ellen Liik on saanud Eesti Vabariigi peaministrilt ta\u0308nukirja Kaunile Eesti kodule 2001. aasta Aiakonkursi vo\u0303itmise eest."}, {"text_idx": "#000018", "text": "\u201cEllen Liik on elanud kogu oma elu vo\u0303rkpallis ja vo\u0303rkpallile. Eestis lihtsalt ei ole pallima\u0308ngudes kedagi teist, kel oleks midagi samava\u0308a\u0308rset vastu seada. Vo\u0303rkpall on olnud Ellen Liigi eluto\u0308o\u0308,\u201d on o\u0308elnud Eesti Spordiajaloo Seltsi esindajad ja sellega on kerge no\u0303ustuda."}, {"text_idx": "#000019", "text": "Eesti Vo\u0303rkpalli Liit soovib juubilarile kogu vo\u0303rkpallipere nimel ja\u0308tkuvat o\u0303nne, jo\u0303udu ja tervist!"}, {"text_idx": "#000022", "text": "Vo\u0303rkpallima\u0308ngud toimuvad publikuta ka la\u0308hina\u0308dalatel, ent pealinlased saavad homsest uuesti harjutama hakata"}, {"text_idx": "#000024", "text": "Mitte probleem, vaid vo\u0303imalus! Praegu on ideaalne hetk, et spordikarja\u0308a\u0308rile po\u0303hi alla laduda"}, {"text_idx": "#000025", "text": "Suured panused vo\u0303rkpallis: kas just vo\u0303idu peale va\u0308lja minek?"}, {"text_idx": "#000026", "text": "Eesti Vo\u0303rkpalli Liit peatab vo\u0303rkpallihooaja"}, {"text_idx": "#000027", "text": "Puudete ja ma\u0308ngijate arv piiramatu, vo\u0303rk 198 sentimeetri ko\u0303rgusel \u2013 vo\u0303rkpall ta\u0308histas suurt su\u0308nnipa\u0308eva"}]